Milliarder Alisher Usmonov Rossiyadagi dopingga qarshi kurash komissiyasi tarkibidan o‘rin oldi

Milliarder Alisher Usmonov Rossiya olimpiya qo‘mitasi qoshidagi antidoping komissiyasi tarkibiga kirdi. Bu haqda, komissiya raisi Vitaliy Smirnovga asoslanib, “Interfaks” xabar bermoqda.

Komissiya tarkibida hozirgi vaqtda 30 kishi bor. Smirnovning ma’lum qilishicha, dopingga qarshi kurash bo‘yicha mustaqil jamoatchilik komissiya faoliyati byudjet mablag‘lari hisobidan moliyalashtirilmaydi.
Bundan tashqari, Smirnovning qayd etishicha, u komissiya faoliyatida WADA ham ishtirok etishiga rozi. Bundan tashqari, u Rio-de-Janeyroda Xalqaro olimpiya qo‘mitasi rahbariyati va Rossiyadagi doping muammosi haqidagi hisobot muallifi Richard Maklaren bilan uchrashish niyatida.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.